કહેવાય છે કે સત્રાજિત નામના રાજાની ભક્તિથી પ્રસન્ન થઈ સૂર્યદેવે તેને દરરોજ ૨૦ તોલા સોનુ આપતી સમ્યંતક મણિ આપી હતી. મણિ જ્યાં રહેતી ત્યાં કોઈપણ પ્રકારની મહામારી, ગૃહપીડા, સર્પભય, માનસિક શારીરિક રોગો, સાથે કોઈપણ પ્રકારની માયાવી શક્તિનો લોપ થઈ જતો હતો. દ્વારિકા ભગવાન શ્રીકૃષ્ણને મળવા ગયેલ સત્રાજિતના ગળામાં આ મણિ જોઈ શ્રીકૃષ્ણે આ મણિને પ્રજા કલ્યાણ અર્થે રાજા ઉગ્રસેનને આપવાનું જણાવ્યું. પરંતુ સત્રજિતને આમાં શ્રીકૃષ્ણનું કપટ લાગ્યું. એક દિવસ સત્રાજિતના ભાઈ ‘પ્રસેન’ મણી પહેરી શિકારે ગયો, પરંતુ જંગલમાં વાઘે તેને મારી નાખ્યો અને મણી જામ્બવતના હાથમાં આવી. સત્રજિતે પોતાના ભાઈની હત્યાનો આરોપ શ્રીકૃષ્ણ પર મૂકતાં તેઓ આ મણિ શોધતા મણિપુર આવ્યા હતા. જ્યાં તેઓ જામ્બવતની ગુફા આગળ પહોંચ્યા તો તેમની નજર મણિ રમી રહેલી તેની પુત્રી જામ્બવતી પર પડી. શ્રીકૃષ્ણે સામ્યતક મણિ માંગતા જામવંત સાથે યુદ્ધ થયું. જ્યારે તે શ્રીકૃષ્ણને હરાવી શક્યો નહીં. ત્યારે તેણે પોતાની પુત્રીના લગ્ન શ્રીકૃષ્ણ સાથે કરાવી દીધા અને ભેટ રૂપે સામ્યંતક મણિ શ્રીકૃષ્ણને આપી દીધો.